***Love Yourself: Tear*** (מעוצב: ***Love Yourself 轉 Tear***) הוא אלבום של להקת הבנים הדרום קוריאנית BTS. האלבום פורסם ב-18 במאי 2018 תחת חברת התקליטים ביג היט אנטרטיינמנט. זהו אלבום האולפן השלישי של BTS בשפה הקוריאנית ואלבום האולפן השישי בכלל. הוא זמין בארבע גרסאות ומכיל אחד-עשר שירים, מתוכם "Fake Love" משמש כסינגל המוביל. האלבום הגיע הישר למקום הראשון בבילבורד 200, מכר 135,000 יחידות שוות ערך לאלבומים והפך לאלבום של BTS עם המיקום הגבוה ביותר במצעדים בשוק מערבי באותה תקופה, כמו גם לאלבום הקוריאני הראשון שהגיע לראש מצעד האלבומים בארצות הברית, והאלבום עם המיקום הגבוה ביותר במצעדים של אמן אסיאתי.

רקע ופרסום
----------

*Love Yourself: Tear* נחשף לראשונה ב-16 באפריל 2018, לאחר יציאתו של סרט קצר בן תשע דקות בשם "Euphoria: Theme of Love Yourself 起 Wonder" ב-5 באפריל. הסרטון כלל שיר חדש, "Euphoria" (אנ') שבוצע על ידי חבר הלהקה ג'ונגקוק. השיר הופק על ידי די ג'יי סוויבל (אנ'), קנדיס ניקול סוסה, באנג סי-היוק, סופרים בוי, מלאני פונטנה, אדורה (אנ') והמנהיג של BTS, RM. השיר זכה למחמאות על סגנון הסינת'-פופ שלו ועל האלמנטים של הטרופיקל האוס. *Tear* תוכנן כהמשך למיני-אלבום *Love Yourself: Her* של BTS משנת 2017, כאשר "Euphoria" משמש לחיבור בין שתי האלבומים. 

ב-6 במאי שוחרר הטריילר לאלבום, שכלל שיר חדש בסגנון נאו סול בשם "Singularity" (אנ') שבוצע על ידי V ושימש כשיר הפתיחה של האלבום. "Singularity" נכתב והופק על ידי המלחין הבריטי צ'ארלי ג'יי פרי, כש-RM משתתף גם הוא בכתיבת השיר. הטריילר תואר כבעל אווירה חושנית, דמוית חלום, וזכה לשבחים על השימוש שלו בסמליות ובניגודיות. בלנקה מנדז מספין (אנ') כינתה את ההופעה של V בסרטון "עשירה" ו"מלאת ביטוי", ותיארה אותה כבעלת "ביטחון עצמי שקט". השיר עצמו מדבר על ייאוש ומתואר כמכיל אלמנטים של ג'אז ובעל מנגינה רדופה. תמונות קונספט לקידום מכירות האלבום פורסמו בארבעה גרסאות שונות. ב-8 במאי פורסמו גרסאות "O" ו-"R", וב-10 במאי פורסמו גרסאות "Y" ו-"U". רשימת השירים הרשמית המכילה אחד עשר שירים פורסמה ב-13 במאי, וחשפה שיתוף פעולה שני עם סטיב איוקי, כמו גם שיר בשם "Airplane pt.2", הרחבה לשיר "Airplane" של ג'יי-הופ מהמיקסטייפ שלו, *Hope World* (אנ'). השיר "Anpanman" מבוסס על גיבור המנגה היפני בעל אותו השם.

ב-14 במאי שוחרר סרטון הטיזר הראשון למה שנחשף כסינגל הראשון, "Fake Love", דרך ערוץ היוטיוב הרשמי של ביג היט. השיר תואר כ"שיר בסגנון אימו, מז'אנר ההיפ הופ עם צליל גיטרה גראנג' רוק ומקצב טראפ גרובי שיוצר קדרות מוזרה", ומילים ש"מייצגות בבירור את נושא האלבום על ידי ההבנה שאהבה שנראית אמת היה למעשה שקר". טקס פרסי המוזיקה של בילבורד פרסם קטע הצצה קצר מהקליפ ב-15 במאי, שהציג חלק מהכוריאוגרפיה החדשה וחשף שורה מהפזמון של השיר, "I'm so sick of this fake love". ביג היט פרסמה את הטיזר השני והאחרון ב-16 במאי. ב-18 במאי יצא האלבום יחד עם הקליפ ל"Fake Love".

קידום
-----

ב-18 במאי 2018, שעתיים לפני יציאת האלבום, התקיים שידור חי מלוס אנג'לס ב-V לייב (אנ') בשם "מופע קאמבק מקדים" ובו דנו BTS באלבום החדש. ב-20 במאי, ביצעו BTS לראשונה את "Fake Love" בטקס פרסי המוזיקה של בילבורד לשנת 2018. זו הייתה הפעם הראשונה שבה הופיע אמן קוריאני בטקס.

כפי שנעשה קודם לכן עם *Love Yourself: Her*, מופע ספיישל של "BTS Comeback Show", שודר בשידור חי ברחבי העולם ב-24 במאי ב-Mnet (אנ'), ובו ביצעו BTS את "Fake Love" וכמה שירים מתוך מהאלבום. הקבוצה חשפה תמונות ממאחורי הקלעים של ההכנות לקאמבק והציגה סרטון ספיישל במיוחד עבור המעריצים שלהם. התוכנית שודרה במקביל באינטרנט דרך Mnet יפן, יוטיוב, פייסבוק וג'וקס. ב-25 במאי, השתתפו BTS בפעם השניה בתוכנית המופע של אלן דג'נרס וביצעו את "Fake Love".

הקבוצה גם ערכה מסיבת עיתונאים במלון לוטה (אנ') בג'ונג-גו, סיאול, ב-24 במאי 2018, כדי לקדם את האלבום. במהלך השבועיים הבאים, ביצעו BTS את השירים "Fake Love", "Airplane pt. 2" ו-"Anpanman" בתוכניות מוזיקה דרום קוריאניות שונות (אנ'), כולל מיוזיק בנק (אנ'), שואו! מיוזיק קור (אנ'), אינקיגאיו (אנ'), שואו צ'אמפיון (אנ'), ו-M קאונטדאון (אנ').

מוזיקה וליריקה
--------------

בראיון לבילבורד, חלק מהמפיקים שהשתתפו בהפקת האלבום שחזרו את תהליכי החשיבה והמטרות שלהם באלבום. צ'רלי ג'יי פרי סיפר ש-"Singularity" (אנ') התחיל כפואמה ומשם החל להתפתח. לדבריו, הם רצו שתהיה לו אווירת נאו-סול בדומה לדניאל סיזר ודיאנג'לו. ג'ייק טורי שהשתתף בכתיבת "The Truth Untold", סיפר שהם ניסו לנגן כמה אקורדים מגניבים יותר ובשלב מסוים היתה להם תחושה של בלדה של סם סמית'. אלי טמפוסי שהשתתפה בכתיבת "Airplane pt. 2", הצהירה שרצתה שהשיר יהיה דומה ל-"Havana" של קמילה קביו, שגם בו נטלה חלק בכתיבה. בראיון ל-TV ריפורט בקוריאה חשף הכותב של השיר "Paradise", MNEK, שהשיר היה אמור להיקרא במקור "Mouth" ועסק בפרידה ובלב שבור, אך המילים השתנו לאחר שנשלחו ל-BTS.

"Anpanman" מבוסס על הגיבור היפני אנפנמן, הגיבור החלש בעולם שעשוי מלחם שעועית אדומה ונותן חלקים מהפנים שלו לאנשים רעבים. בשיר, BTS משווים את עצמם אליו ומציינים שהם רוצים לתת לאנשים תקווה באמצעות המוזיקה וההופעות שלהם. "Outro: Tear" מתחיל בראפ מהיר, המילים מתארות את האפשרות המצערת של פירוק הלהקה. "134340" נקרא על שם כוכב הלכת הננסי פלוטו ומדבר על כך שמרחוק הכל נראה כחסר חשיבות. "Magic Shop" נוצר על ידי ג'ונגקוק והוא שיר המוקדש למעריצים שלהם. הוא מכיל ביטים קליטים ודרופ (אנ') אלקטרוני. "Love Maze" נועד להיות שיר מרומם שמכיל ראפ קליט.

ביקורת וניתוח
-------------

*Love Yourself: Tear* קיבל ביקורות חיוביות מהמבקרים. ב-Metacritic, המקצה דירוג ממוצע משוקלל מתוך 100 ביקורות של מבקרים, קיבל האלבום ציון ממוצע של 74, מה שמעיד על "ביקורות חיוביות בדרך כלל". ניל זי יונג מ- AllMusic העניק לאלבום ארבעה כוכבים מתוך חמישה, סימן אותו כשיא של BTS ואמר ש-"*Love Yourself: Tear* הוא אופנתי ומשתוקק, מלוטש וממוקד, מגובש מספיק כדי להרגיש כאילו הוא נוצר בתקופה מסוימת כמו כמה מהאלבומים הקודמים שלהם". בלנקה מנדז מספין (אנ') הצהירה כי "בעוד שהחלק הראשון בטרילוגיה נראה מורכב עם טווח הסגנונות הרחב שלו, הז'אנר השונה של *Love Yourself: Tear* נשמע כאילו הקבוצה פשוט נהנית". באתר פיצ'פורק תיאר שלדון פירס את *Love Yourself: Tear* כאלבום חלק שמתמקד באופן רופף באהבה ובאובדן, עם דגש על ראפ. לדבריו, באלבום זה נראית הלהקה "מסודרת ומסונכרנת מתמיד", וחבריה נמצאים במיטבם. ג'ס לאו מ-The 405 ציינה כי "*Love Yourself: Tear* מציג את תכונותיו של כל חבר באופן הוגן ומשמשת כפתיח בנוי היטב לקהל עולמי רחב יותר שכולו להוט לבחור בשלילה". אליאס לייט מרולינג סטון הצהיר ש-"*Love Yourself: Tear* של BTS הוא קיי-פופ עם פאנץ' בז'אנר" וציין כי "לאורך כל האלבום, חברי BTS משפיעים על הכנות המלודית, שרים באינטנסיביות ובמליזמה (אנ') ומבצעים ראפ בטונים שמראים את המאמץ והקריעה שלהם, כאילו האכפתיות מעולם לא יצאה מהאופנה". קייטלין קלי מ"בילבורד" כתבה כי *Love Yourself: Tear* הוא "אחד האלבומים המלוכדים ביותר מבחינה נושאית אך מגוונים מבחינה קולית", עם "הפקה מקסימליסטית שופעת לעומת מילים על ריקנות".

קריסטל טאי מה-סאות' צ'יינה מורנינג פוסט (אנ') אמרה, "ב-*Love Yourself: Tear*, הלהקה הידועה גם בשם באנגטן בויז, חשפה שהם לא עוד בנים, במקום זאת היא מאמצת צליל בוגר, אפל וכנה במידה שווה". ג'ף בנג'מין מ-פיוז TV (אנ') ציין כי "בעוד שהקדמה לאלבום שינתה את הציפיות מ-BTS כאמן פופ קוריאני, המוזיקה עצמה ממקמת אותם הרחק מכל להקת בנים או לייבל של כוכבי פופ". הונג דאם-יונג מ-דה קוריאה הראלד (אנ') כתב כי "ההתמקדות של BTS הייתה תמיד בחיבור עם המאזינים ושימוש בסיפורים של חבריה עצמם כמנוף, והקבוצה לא חרגה מזה באלבומה החדש *Love Yourself: Tear*". הוא תיאר ש-"מבחינה מוזיקלית, האלבום הגדוש ב-11 שירים ראוי להערצה, שכן הוא עובר בצורה חלקה בין ז'אנרים החל מאימו היפ הופ ופופ לטיני ועד לבלדות פופ. בניגוד ליצירות ההיפ-הופ הקודמות של הלהקה, *Love Yourself: Tear* נשלט על ידי מנגינות אפלות ורגשות מורכבים של אהבה", והוסיף כי, "גורם המפתח מאחורי הצלחתו המפוצצת של האלבום אינו טמון רק בגיוון המוזיקלי ובפזרנות שלו, אלא גם במסר הכולל שלו: מה שבאמת חשוב הוא להעביר מסרים שיכולים באמת לגעת בלבו של המאזין".

אלכסיס פטרידיס מהגרדיאן כתב ש-*Love Yourself: Tear* נשמע "כמעט בדיוק כמו שאלבום פופ בריטי מיינסטרים יישמע, עם כל הטוב והרע שיש בכך", אך ציין כי ניכר שחברי הלהקה "טובים מאוד בבלדות", אותן הם מבצעים ב"אינטנסיביות עוצמתית". לדבריו, האלבום משלב שירים מורכבים מאוד עם שירים גנריים וחסרי ייחודיות. פטרידיס הוסיף כי "תופעת ה-BTS נראית מעניינת יותר מהמוזיקה שבמרכזה, אם כי *Love Yourself: Tear* בהחלט טוב מספיק כדי שהתופעה תמשיך להתפשט בצורה חלקה". קריסטל בל מ-MTV הצהירה כי "עם *Love Yourself: Tear*, BTS חיזקו את עצמם כאחד האמנים החיוניים ביותר במוזיקת פופ כיום", וכינתה את האלבום כאחד הטובים של 2018.

בדצמבר 2018, הארט דיירקטור האסקי-פוקס היה מועמד לפרס גראמי בקטגוריית עטיפת האלבום הטובה ביותר (אנ') על עבודתו ב-*Love Yourself: Tear*. זו הפעם השנייה שמישהו ממוצא קוריאני קיבל מועמדות לגראמי לאחר שסומי ג'ו (אנ') הייתה מועמדת להקלטת האופרה הטובה ביותר (אנ') ב-1992.

גם "Fake Love" וגם "Singularity" נכנסו לרשימת 65 השירים הטובים ביותר לשנת 2018 של הניו יורק טיימס. "Paradise" דורג במקום השני הטוב ביותר ברשימת שירי הקיי-פופ צד ב' הטובים היותר לשנת 2018 של MTV. "134340" דורג במקום ה-15 ברשימת שירי הקיי-פופ הטובים ביותר לשנת 2018 של בילבורד. במהלך השנה דורג האלבום ברשימת "האלבומים הטובים ביותר של 2018 (עד כה)" של בילבורד.

שבחים
-----

פרסים ומועמדויות| שנה | פרס | קטגוריה | תוצאה |
| --- | --- | --- | --- |
| 2018 | פרסי המוזיקה של מלון (אנ') | אלבום השנה (אנ') | **זכייה** |
| פרסי המוזיקה האסייתית של Mnet | אלבום השנה (אנ') | **זכייה** |
| פרסי המוזיקה של סיאול (אנ') | אלבום דיסאנג | **זכייה** |
| פרסי המוזיקה של גאון צ'ארט (אנ') | אלבום השנה - רבעון שני | **זכייה** |
| 2019 | פרס גראמי | עטיפת האלבום הטובה ביותר (אנ') | **מועמדות** |

**רשימות סוף שנה**| מקום הפירסום | רשימה | דירוג |
| --- | --- | --- |
| סיטי פייג'ס (אנ') | כל אלבומי מס' 1 מ-2018, מדורג | 21 |
| איידולטור | 10 אלבומי הקיי-פופ הטובים ביותר - 2018 | 1 |
| MTV | אלבומי השנה | — |
| נויזי | 100 האלבומים הטובים ביותר - 2018 | 100 |
| פופקראש (אנ') | האלבומים הטובים ביותר - 2018 | — |
| רפינרי29 (אנ') | 12 אלבומי הקיי-פופ הטובים ביותר - 2018 | 1 |
| רולינג סטון | 20 אלבומי הפופ הטובים ביותר - 2018 | 13 |
| יאנג פוסט (אנ') | 20 האלבומים הטובים ביותר - 2018 | 4 |

הצלחה מסחרית
------------

בין ה-18 ל-25 באפריל 2018, ששת הימים הראשונים של תקופת ההזמנה המוקדמת של *Love Yourself: Tear*, איריבר (אנ') דיווחה כי האלבום מכר יותר מ-1.44 מיליון עותקים בקוריאה הדרומית. בכך הוא שבר שיא כאלבום המוזמן ביותר בקוריאה שהוחזק על ידי האלבום הקודם של BTS, *Love Yourself: Her* והפך את BTS לקבוצת הקיי-פופ הראשונה שיש לה שני אלבומים רצופים עם למעלה ממיליון הזמנות מוקדמות. ב-24 במאי, כלי התקשורת חשפו מספרים מעודכנים המראים כי ההזמנות המוקדמות חצו למעשה את ה-1.5 מיליון עותקים. שיא זה נשבר ביולי 2018 על ידי BTS עצמם עם אלבום האוסף שלהם *Love Yourself: Answer*, בהפרש של כ-62,000 עותקים. 

עם פרסומו בקוריאה הדרומית, *Love Yourself: Tear* מכר 1,664,041 עותקים בשבועיים הראשונים שלו, מה שהפך אותו לאלבום שמכר הכי הרבה עותקים בחודש מאז הקמת מצעד המוזיקה של גאון. השיא הוחזק קודם לכן על ידי *Love Yourself: Her* ובסופו של דבר נשבר על ידי *Love Yourself: Answer* בספטמבר 2018. האלבום גם מכר בשבוע הראשון שלו כ-250,000 עותקים יותר מאשר *Love Yourself: Her.* מכירות אלו גרמו ל-BTS להפוך לאמן הקיי-פופ הראשון במצעד האנטאו מאז הקמתו ב-1993, שמכר יותר ממיליון עותקים בשבוע הראשון לפרסום, מה שהפך אותם ל-"מוכרי מיליון כפול" אמיתיים (מכירות טהורות, ללא הוצאה מחודשת). האלבום קיבל בסופו של דבר את התואר "מיליון" על ידי איגוד התוכן של קוריאה למוזיקה ביולי 2018, והפך לאלבום הראשון שקיבל תואר זה לאחר שמצעד המוזיקה של גאון השיק תארים מוקדם יותר באותה שנה. מתוך 20 מיליון האלבומים שנמכרו ב-2018, *Love Yourself: Tear* היווה כ-2 מיליון, או 10% מהם. באוגוסט 2019, האלבום עבר את 2 מיליון העותקים בקוריאה הדרומית יחד עם *Love Yourself: Her*, מה שהפך לפעם השניה ש-BTS קיבלו תואר "מיליון כפול" אחרי *Love Yourself: Answer* שקיבל את התואר באוקטובר 2018. 

ב-27 במאי 2018, האלבום הגיע הישר למקום הראשון בבילבורד 200 בארצות הברית, עם 135,000 יחידות שוות ערך לאלבום (כולל 100,000 מכירות טהורות), והפך לאלבום של BTS עם המיקום הגבוה ביותר במצעדים בארצות הברית, כמו גם לאלבום הקיי-פופ הראשון שהגיע למקום הראשון בבילבורד 200, והאלבום עם המיקום הגבוה ביותר במצעדים של אמן אסיאתי. זהו גם שבוע המכירות הגבוה ביותר הן עבור BTS והן עבור אמן קוריאני בארצות הברית, והאלבום הראשון בשפה שאינה אנגלית שהגיע לראש הבילבורד 200 מזה 12 שנה, מאז *Ancora* (אנ') של Il divo ב-2006. נכון ליולי 2018, על פי דו"ח אמצע שנה של נילסן מיוזיק, *Love Yourself: Tear* הוא האלבום התשיעי הנמכר ביותר ב-2018 בארצות הברית, והוא האלבום הנמכר ביותר בשפה הזרה. האלבום נכנס מחדש למקום ה-11 במצעד האלבומים העולמיים שפורסם ב-18 ביולי, השבוע המאה שלו במצעד ובכך הפך לשהות הארוכה ביותר של הלהקה במצעד. זהו האלבום הראשון של BTS שהגיע להישג הזה, כמו גם האלבום הראשון בשפה הקוריאנית בהיסטוריה של המצעד. 

בממלכה המאוחדת, *Love Yourself: Tear* היה האלבום של BTS עם הדירוג הגבוה ביותר, ונכנס לעשירייה הראשונה במצעד האלבומים הבריטי, עם שיא במקום השמיני. האלבום זכה מאוחר יותר בתואר כסף בבריטניה, והפך לאלבומה השלישי של BTS שהשיג תואר זה, אחרי *Love Yourself: Answer* ו-*Map of the Soul: Persona*. 

האלבום מכר יותר מ-100,000 עותקים מאז פרסומו ביפן, ובאוגוסט 2018 הפך לראשון בדיסקוגרפיה בשפה הקוריאנית של BTS שקיבל תואר זהב על ידי איגוד תעשיית ההקלטות היפני. טאוור רקורדס יפן דיווחה שהאלבום היה האלבום המיובא ביותר ליפן בשנת 2018.

רשימת שירים
-----------

לפי הערות האלבום הפיזי.


| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | Intro: Singularity (אנ') (בוצע על ידי V)  | צ'רלי ג'יי פרי • RM | צ'רלי ג'יי פרי | 3:17 |
| 2. | Fake Love | פידוג • "היטמן" באנג • RM | פידוג | 4:02 |
| 3. | The Truth Untold (전하지 못한 진심) (בהשתתפות סטיב איוקי) (בוצע על ידי ג'ין, ג'ימין, V וג'ונגקוק)  | סטיב איוקי • רולנד ספרקלי • ג'ייק טורי • נועה קונרד • אנניקה וולס • RM • סלואו ראביט | סטיב איוקי | 4:02 |
| 4. | 134340 | פידוג • אדורה (אנ') • בובי צ'ונג • RM • מרטין לוק בראון • אורלה גארטלנד • שוגה • ג'יי-הופ | פידוג | 3:49 |
| 5. | Paradise (낙원)  | לופייל (אנ') • MNEK • RM • סונג ג'אה-קיונג • שוגה • ג'יי-הופ | לופייל | 3:30 |
| 6. | Love Maze | פידוג • די ג'יי סוויבל (אנ') • קנדיס ניקול סוסה • RM • שוגה • ג'יי-הופ • בובי צ'ונג • אדורה • יון קיטה | פידוג | 3:40 |
| 7. | Magic Shop | ג'ונגקוק • היס נויז • RM • די ג'יי סוויבל • קנדיס ניקול סוסה • אדורה • שוגה • ג'יי-הופ | ג'ונגקוק • היס נויז • אדורה | 4:36 |
| 8. | Airplane Pt. 2 | פידוג • RM • אלי טמפוסי • ליזה אוונס • רומן קמפולו • "היטמן" באנג • שוגה • ג'יי-הופ | פידוג | 3:39 |
| 9. | Anpanman | פידוג • סופרים בוי • "היטמן" באנג • RM • שוגה • ג'ינבו | פידוג | 3:54 |
| 10. | So What | פידוג • "היטמן" באנג • אדורה • RM • שוגה • ג'יי-הופ | פידוג | 4:44 |
| 11. | Outro: Tear (בוצע על ידי RM, ג'יי-הופ ושוגה)  | שין מונג-סו • דוקסים • שוגה • RM • ג'יי-הופ | דוקסים | 4:45 |
| **משך כולל:** | **44:02** |

קרדיטים
-------

הקרדיטים לפי הערות האלבום *Love Yourself: Tear*.

* מפיק בפועל – "היטמן" באנג
* מפקח בכיר – ניין צ'וי
* ניהול ראשי – קים שין-גיו
* צוות ניהול אמנים – סונג הו-בום, לי סונג-סוק
* צוות פרוטוקול האמן – קים ג'ה-היונג, קים סה-ג'ין, לי ג'ונג-איל, קים יון-ג'ה, או גוואנג-טק, לי ג'ונג-מין, קים סו-בין
* מנהל עסקים ראשי – לנצו יון
* צוות תוכן עסקי – באנג יו-ג'ונג, קים סו-רין, לין נא-יוב, גיל היון-ג'י, קים בון-הונג, לי ג'י-און, שין היי-רי, שין ג'ה-און, קים ג'י-היון
* צוות שותפות עסקית – פארק הווי-סון, קאנג קיונג-ג'ין, הו יונג-הוואן
* מנהל הופעות ועסקים גלובליים – די ג'יי קים
* צוות עסקי הופעות – פארק וויט פלאוור, קוון ג'ין-אה, לי לין-היי, קאנג יי-רי, פארק מין-סונג
* ניהול עסקים גלובליים – באי סונג-הו, יון ג'י-סון, לים היי-ג'ונג
* ניהול תקשורת – לי ג'ין-הייונג
* ניהול יחסי ציבור – הונג ג'ו-וונג, הו מינ-ג'ו, לי סונג-אה, לים היי-מי
* ניהול SNS – ג'וי, ווי ג'י-און
* ניהול ראשי ביפן – מיונג-האן
* משרד ביפן – לי הייוק, היי יון-יונג, נו סה-הוואנג, טאקאנו
* צוות תמיכה עסקית ביפן – שין היו-ג'ין

מיקומי שיא
----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| שגיאות פרמטריות בתבנית:מיקומי שיא פרמטרים [ תואר ] לא מופיעים בהגדרת התבנית 

| 
‏‏‏  **מצעדים שבועיים (2018–2022)** |
| --- |
| מדינה | מצעד | מיקום שיא |
|  אוסטריה | Ö3 אוסטריה טופ 40‏ | 5 |
|  אוסטרליה | מצעד האלבומים האוסטרלי | 6 |
|  איטליה | מצעד האלבומים האיטלקי | 34 |
|  אירלנד | מצעד האלבומים | 8 |
|  אסטוניה | אסטוניה אקספרס (אנ') | 1 |
|  ארצות הברית | בילבורד 200 | 1 |
| מצעד האלבומים העצמאיים | 1 |
| מצעד אלבומי העולם | 1 |
|  בריטניה | מצעד האלבומים הבריטי | 8 |
|  גרמניה | GfK – טופ 100 | 17 |
|  הולנד | מצעד 100 האלבומים המובילים (אנ') | 6 |
|  הונגריה | מצעד האלבומים | 12 |
|  ולוניה | אולטראטופ 40 | 18 |
|  יוון | IFPI Greece | 55 |
|  יפן | אוריקון | 3 |
| מצעד האלבומים החמים | 1 |
|  מקסיקו | AMPROFON | 7 |
|  נורווגיה | VG-lista | 2 |
|  ניו זילנד | מצעד האלבומים | 5 |
|  סלובקיה | ČNS IFPI | 32 |
|  ספרד | PROMUSICAE | 18 |
|  סקוטלנד | מצעד האלבומים הסקוטי | 11 |
|  פולין | ZPAV | 25 |
|  פינלנד | המצעדים הפיניים הרשמיים | 4 |
|  פלנדריה | אולטראטופ 50 | 6 |
|  צ'כיה | ČNS IFPI | 16 |
|  צרפת | SNEP | 455 |
|  קוריאה הדרומית | סירקל צ'ארט | 1 |
|  קנדה | מצעד האלבומים הקנדי | 2 |
|  קרואטיה | מצעד האלבומים הבינלאומיים (אנ') | 19 |
|  שוודיה | סוורייטופליסטן | 6 |
|  שווייץ | המצעד השווייצרי | 8 |

שגיאות פרמטריות בתבנית:מיקומי שיא פרמטרים [ תואר ] לא מופיעים בהגדרת התבנית 

| 
‏‏‏  **מצעדים חודשיים (2018)** |
| --- |
| מדינה | מצעד | מיקום שיא |
|  יפן | אוריקון | 2 |
|  קוריאה הדרומית | סירקל צ'ארט | 1 |

 | שגיאות פרמטריות בתבנית:מיקומי שיא פרמטרים [ תואר ] לא מופיעים בהגדרת התבנית 

| 
‏‏‏  **מצעדי סוף שנה (2018)** |
| --- |
| מדינה | מצעד | מיקום שיא |
|  אסטוניה | אסטוניה אקספרס (אנ') | 44 |
|  ארצות הברית | בילבורד 200 | 101 |
| מצעד האלבומים העצמאיים | 3 |
| מצעד האלבומים המובילים של באז-אנג'ל (אנ') | 14 |
| מצעד אלבומי העולם | 1 |
|  הולנד | מגה-צ'ארט | 83 |
|  יפן | אוריקון | 18 |
|  מקסיקו | AMPROFON | 47 |
|  פלנדריה | אולטראטופ 50 | 103 |
|  קוריאה הדרומית | סירקל צ'ארט | 2 |

שגיאות פרמטריות בתבנית:מיקומי שיא פרמטרים [ תואר ] לא מופיעים בהגדרת התבנית 

| 
‏‏‏  **מצעדי סוף שנה (2019)** |
| --- |
| מדינה | מצעד | מיקום שיא |
|  ארצות הברית | מצעד האלבומים העצמאיים | 6 |
| מצעד אלבומי העולם | 4 |
|  הונגריה | מכירות אלבומים | 58 |
| דירוג אלבומים | 26 |
|  קוריאה הדרומית | סירקל צ'ארט | 15 |

שגיאות פרמטריות בתבנית:מיקומי שיא פרמטרים [ תואר ] לא מופיעים בהגדרת התבנית 

| 
‏‏‏  **מצעדי סוף שנה (2020)** |
| --- |
| מדינה | מצעד | מיקום שיא |
|  קוריאה הדרומית | סירקל צ'ארט | 51 |

שגיאות פרמטריות בתבנית:מיקומי שיא פרמטרים [ תואר ] לא מופיעים בהגדרת התבנית 

| 
‏‏‏  **מצעדי סוף שנה (2021)** |
| --- |
| מדינה | מצעד | מיקום שיא |
|  יפן | אוריקון | 90 |
|  קוריאה הדרומית | סירקל צ'ארט | 28 |

שגיאות פרמטריות בתבנית:מיקומי שיא פרמטרים [ תואר ] לא מופיעים בהגדרת התבנית 

| 
‏‏‏  **מצעדי סוף שנה (2022)** |
| --- |
| מדינה | מצעד | מיקום שיא |
|  קוריאה הדרומית | סירקל צ'ארט | 48 |

 |

נתוני מכירות ותארים
-------------------

| מקום | תארים | מכירות |
| --- | --- | --- |
| צרפתצרפת צרפת (SNEP) | זהב | 50,000‡ |
| יפןיפן יפן (RIAJ) | זהב | 209,598 |
| פוליןפולין פולין (ZPAV) | זהב | 10,000‡ |
| דרום קוריאהדרום קוריאה דרום קוריאה (KMCA) | מיליון × 3 | 2,349,588 |
| בריטניהבריטניה בריטניה (BPI) | זהב | 100,000‡ |
| ארצות הבריתארצות הברית ארצות הברית | — | 212,953 |
| ‡ נתוני מכירות+סטרימינג מבוססים על הסמכה בלבד. |

היסטוריית יציאות לאור
---------------------

| אזור | תאריך יציאה | פורמט | חברת תקליטים |
| --- | --- | --- | --- |
| קוריאה הדרומית | 18 במאי 2018 | תקליטור • הורדה דיגיטלית • הזרמת מוזיקה | ביג היט • איריבר (אנ') |
| ארצות הברית |
| יפן | ביג היט • איריבר • יוניברסל |
| עולמי | הורדה דיגיטלית • הזרמת מוזיקה | ביג היט |
| קוריאה הדרומית | 22 בינואר 2024 | אריך-נגן | ביג היט • יוניברסל |
| יפן |
| ארצות הברית | 23 בפברואר 2024 |
| אירופה |

ראו גם
------

* רשימת האלבומים הנמכרים ביותר בקוריאה הדרומית (אנ')
* רשימת שירי קיי-פופ במצעד הבילבורד (אנ')
* רשימת אלבומי קיי-פופ במצעד הבילבורד (אנ')
* רשימת האלבומים שהגיעו למקום הראשון במצעד האלבומים של גאון ב-2018 (אנ')

קישורים חיצוניים
----------------

ביאורים
-------

1. ↑  הפרס הזה מיועד לאלבום ולמעצב האלבום, האסקי-פוקס, לא ל-BTS

הערות שוליים
------------

1. ↑  *Love Yourself: Tear by BTS* (באנגלית), נבדק ב-2023-11-06
2. ↑  Sheldon Pearce, BTS: Love Yourself 轉 ‘Tear’, Pitchfork (באנגלית אמריקאית)
3. ↑  Billboard Staff, The 50 Best Albums of 2018 (So Far): Critics’ Picks, Billboard, ‏2018-06-05 (באנגלית אמריקאית)
4. ↑  Alexis Petridis, BTS: Love Yourself: Tear review – K-pop's biggest band keep ploughing on, The Guardian, ‏18 במאי 2018
5. ↑  Daniel Kreps, ‏On the Charts: BTS Become First K-Pop Act to Reach Number One, באתר הרולינג סטון, 27 במאי 2018
6. ↑  BTS Become First K-Pop Band To Debut At No. 1 On Billboard 200, www.grammy.com